বড় রংপুর কারামতিয়া কামিল মাদ্রাসা

বড় রংপুর কারামতিয়া কামিল মাদ্রাসা রংপুর বিভাগের রংপুর জেলার একটি আলিয়া মাদ্রাসা। ১৯৫৯ সালে এই মাদ্রাসাটি প্রতিষ্ঠিত হয়। মাদ্রাসাটিতে কামিল হাদীস, তাফসির, আদব ও ফিকহ বিভাগ চালু আছে।

ইতিহাস

মাহিগঞ্জ এলাকার হাজী আব্দুর রহমান, আলী আকবর মুন্সী সহ বেশ কয়েকজন বিদ্যানুরাগী প্রথমে একটি দাখিল মাদ্রাসা শুরুর উদ্যোগ নেয়। পরে মাওলানা কেরামত আলী জৌনপুরীর নাতিন জামাই মাওলানা রেফাকাতুল্লাহ তাদের উদ্দোগকে স্বাগত জানিয়ে এ মাদ্রাসার কার্যক্রম শুরু করেন এবং মাদ্রাসার ভিত্তি দেন। মাদ্রাসাটি ১৯৬১ সালে দাখিল, ১৯৬৪ সালে আলিম, দাখিল বিজ্ঞান ১৯৮৫, আলিম বিজ্ঞান ১৯৭৮ সালে খোলার অনুমতি পায়। মাদ্রাসাটিতে ফাযিল (১৯৬৬) এবং কামিল হাদীস (১৯৬৮), তাফসির, আদব ফিকহ গ্রুপ চালু আছে।

পোশাক

ছেলেদের শিশু থেকে দাখিল পর্যন্ত সাদা পায়জামা, সাদা পাঞ্জাবি এবং সাদা টুপি। আর মেয়েদের জন্য সাদা পায়জামা, কালো রঙের বোরখা এবং সাদা ওড়না।

জমি
মাদ্রাসায় মোট জমি প্রায় ৯৫৮ শতাংশ। এর মধ্যে ৩৭৯ শতকে মূল ক্যাম্পস রয়েছে এবং বাকি আবাদি জমি হিসাবে আছে।

অবকাঠামো

এখানে ৭টি ভবন আছে। ১টি চারতলা এবং ৫টি ১ তলা, ১টি দুতলা। এতে রয়েছে অফিস কক্ষ ২টি, শ্রেনি কক্ষ ২৩টি, বিজ্ঞানাগার ১টি, লাইব্রেরি ১টি, শিক্ষক মিলনায়তন ১টি, কম্পিটার ল্যাব ১টি, ছাত্রী কমরুম ১টি। মাদ্রাসায় ১টি করে  ছাত্র-ছাত্রী নিবাস, ওজুখানা ও মসজিদ আছে।

তথ্যসূত্র

বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুর জেলার শিক্ষাপ্রতিষ্ঠান
বিষয়শ্রেণী:রংপুর জেলার আলিয়া মাদ্রাসা
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত